10.8.83 De Europæiske Fællesskabers Tidende Nr. C 214/7 
II 
(Forberedende retsakter) 
KOMMISSIONEN 
Ændret forslag til Rådets forordning (EØF) om den fælles markedsordning for ethanol 
fremstillet af landbrugsprodukter 
(Forelagt af Kommissionen for Rådet til artikel 149, andet afsnit, i EØF-traktaten den 
25. juli 1983) 
RÅDET FOR DE EUROPÆISKE 
FÆLLESSKABER HAR — 
under henvisning til traktaten om oprettelse af Det 
europæiske økonomiske Fællesskab, særlig artiklerne 
42, 43 of 235, 
under henvisning til forslag fra Kommissionen, 
under henvisning til udtalelse fra Europa-Parlamen­
tet, 
under henvisning til udtalelse fra Det økonomiske og 
sociale Udvalg, og 
ud fra følgende betragtninger: 
Fællesmarkedets funktion og udvikling skal, for så 
vidt angår landbrugsprodukter, ledsages af udform­
ningen af en fælles landbrugspolitik, og denne skal 
særlig omfatte en fælles ordning af markederne for 
landbrugsprodukter, der alt efter produkternes art 
kan antage forskellige former; 
forarbejdningen af visse landbrugsråvarer til land-
brugsethanol er snævert forbundet med disse råvarers 
økonomi, som den i væsentlig grad bidrager til at sta­
bilisere; denne forarbejdning er i nogle tilfælde af 
ganske særlig økonomisk og social betydning for 
økonomien i visse områder af Fællesskabet, og i nogle 
tilfælde udgør den en overvejende del af indkomsten 
for producenter af visse landbrugsråvarer; i andre til­
fælde gør den det muligt at udelukke produkter af 
utilfredsstillende kvalitet samt konjunkturbestemte el­
ler konstante overskud, som er årsag til alvorlige van­
skeligheder for visse produkters økonomi; endelig er 
den det eneste middel til udnyttelse af visse produk­
ter; den fælles landbrugspolitik har til formål at nå de i 
traktatens artikel 39 fastsatte mål; det karakteristiske 
for situationen på markedet for landbrugsethanol er, 
at den samlede produktion overstiger forbruget i Fæl­
lesskabet; det er for dette markeds vedkommende 
nødvendigt at opretholde priser, der er konkurrence­
dygtige i forhold til priserne for dette produkt på 
verdensmarkedet; det er derfor påkrævet at vedtage 
foranstaltninger med henblik på en stabilisering af 
markedet og sikring af rimelige indkomster til de 
berørte producenter; 
det er med henblik herpå nødvendigt, at der kan 
træffes foranstaltninger, der letter tilpasningen af ud­
buddet til markedets kraV, og at der ydes støtte, der 
træder i stedet for enhver form for national støtte til 
produktionen; det er under hensyntagen til sær­
egenhederne ved fremstillingen af landbrugsethanol 
nødvendigt i forbindelse med denne støtte at indføre 
en ordning med et fast beløb pr. hektoliter; 
produktionen af den mængde landbrugsalkohol, der 
svarer til et landbrugsmæssigt, økonomisk eller socialt 
behov, bør opretholdes; imidlertid bør en overskri­
delse af produktionen af denne alkohol, som ville 
modvirke forsøgene på at opnå ligevægt mellem pro­
duktion og mulig anvendelse, ikke tillades; følgelig 
bør den støttede produktion begrænses, og denne 
mængde bør reguleres i forhold til de ovenfor nævnte 
behov og anvendelsesmulighederne; 
for at Fællesskabets producenter og forbrugere af al­
kohol kan opstille prognoser i det mindste på mellem­
lang sigt, bør den begrænsede mængde landbrugsal­
kohol, hvis afsætning garanteres, programmeres, og 
med henblik herpå bør den først fordeles på de for­
skellige landbrugsprodukter til alkoholfremstilling, og 
derefter på Fællesskabets produktionsvirksomheder; 
der bør ligeledes være mulighed for en vis smidighed 
ved anvendelsen af disse ordninger, særlig for alkohol 
Nr. C 214/8 De Europæiske Fællesskabers Tidende 10. 8. 83 
fremstillet som led i de interventionsforanstaltninger, 
som omfattes af forordningerne om den fælles mar­
kedsordning for vin og den fælles markedsordning 
for frugt og grønsager; 
der bør i det af markedssituationen betingede omfang 
indføres forbud mod anvendelse af proceduren for 
aktiv forædling; 
effektiviteten af samtlige foranstaltninger i forbindelse 
med den fælles markedsordning for ethanol fremstil­
let af landbrugsprodukter ville bliver bragt i fare ved 
nogle medlemsstaters ydelse af visse former for støtte; 
de bestemmelser i traktaten, der gør det muligt at 
vurdere den ydede statsstøtte og forbyde støtteforan­
staltninger, som er uforenelige med fællessmarkedet, 
bør anvendes på landbrugsethanol; 
overgangen fra den nuværende ordning til den, som 
følger af denne forordning, samt overgangen fra 
produktionsår til produktionsår bør ske på de bedst 
mulige vilkår; med henblik herpå kan visse overgangs­
foranstaltninger vise sig at være nødvendige; der bør 
derfor gives mulighed for at fastsætte sådanne foran­
staltninger; 
traktaten indeholder ikke i de specifikke bestemmel­
ser fornøden hjemmel til inden for de samme rammer 
som den fælles markedsordning for ethanol fremstillet 
af landbrugsprodukter at fastsætte foranstaltninger 
vedrørende forbeholdelse af anvendelsessektorer; 
disse foranstaltninger bør derfor fastsættes på basis af 
traktatens artikel 235; 
den fælles markedsordning for ethanol fremstillet af 
landbrugsprodukter skal på passende måde tage hen­
syn til de i traktatens artikel 39 og artikel 110 fast­
satte mål; 
for at lette iværksættelsen af de påtænkte bestemmel­
ser bør der fastsættes en fremgangsmåde, hvorved der 
i en forvaltningskomité indføres et snævert samar­
bejde mellem medlemsstaterne og Kommissionen: 
det bør fastslås, at udgifter, som medlemsstaterne på­
drager sig på grund af forpligtelser, der følger af an­
vendelsen af denne forordning, påhviler Fællesskabet i 
overensstemmelse med forordningernes bestemmelser 
om finansiering af den fælles landbrugspolitik — 
UDSTEDT FØLGENDE FORORDNING: 
Artikel 1 
1. Denne forordning gælder følgende produkter: Position i den 
fælles toldtarif 
22.08 A I 
22.08 B I 
22.09 A I Varebeskrivelse 
Denatureret ethanol (ethylalkohol), uanset 
alkoholindholdet målt med alkoholometer, 
fremstillet af landbrugsprodukter 
Ethanol (ethylalkohol), ikke-denatureret, 
med et alkoholindhold målt med alkoholo­
meter på 80 rumfangsprocent og derover, 
fremstillet af landbrugsprodukter 
Ethanol (ethylalkohol), ikke denatureret, 
med et alkoholindhold målt med alkoholme­
ter på under 80 rumfangsprocent, fremstillet 
af landbrugsprodukter 
2. For de i stk. 1 nævnte varer fastsættes: 
— en fælles markedsordning for ethanol fremstillet 
af landbrugsprodukter, 
— supplerende regler til de bestemmelser, som gæl­
der for nogle af disse produkter under de fælles 
markedsordninger for henholdsvis frugt og grøn­
sager og for vin, 
3. I denne forordning forstås ved ethanol (ethylal­
kohol) fremstillet af landbrugsprodukter det flydende 
produkt, som fremkommer ved destillation efter alko­
holgæring af råvarer til alkoholfremstilling, med und­
tagelse af alkoholholdige drikkevarer som defineret i 
forordning (EØF) nr. . . . ('). 
4. I denne forordning forstås ved »landbrugspro­
dukter til alkoholfremstilling« produkter henhørende 
under kapitlerne 7, 8, 10, 11, 12 og 23 og pos. 17.01, 
17.02, 17.03, 17.05, 22.04, 22.05 og 22.07 i den fælles 
toldtarif. 
På forslag af Kommissionen kan Rådet med kvalifice­
ret flertal ændre listen i det foregående afsnit over 
kapitler og positioner i den fælles toldtarif, forudsat 
at begrænsningerne i traktatens bilag II overholdes. 
Artikel 2 
Produktionsåret for landbrugsethanol begynder den 
1. juli hvert år og udløber den 30. juni det følgende 
år. 
Artikel 3 
1. På de i stk. 4 fastsatte vilkår ydes der en fast 
støtte til fremstilling af de af artikel 1, stk. 1, omfat­
tede produkter fremstillet på basis af følgende land-
(') Se forslag fra Kommissionen til Rådet om definition af 
alkoholholdige drikkevarer (KOM(82) 328 endel.); (EFT 
nr. C 189 af 23. 7. 1982, s. 7). 
10.8.83 De Europæiske Fællesskabers Tidende Nr. C 214/9 
brugsprodukter til alkoholfremstilling høstet i Fælles­
skabet: 
— roer, 
— korn, 
— kartofler, 
— fmgt, 
— sukkerrør. 
2. Beløbet for støtte fastsættes pr. hektoliter ethyl-
alkohol med 100 rumfangsprocent med henblik på at 
sikre landbrugeren en rimelig indkomst under hensyn­
tagen til markedsforholdene og den forudseelige ud­
vikling. 
3. Beløbet for støtte afhænger af det landbrugspro-
dukt, der anvendes til fremstilling af alkohol. Støtte­
beløbet er ens i hele Fællesskabet for hvert af disse 
landbrugsprodukter, der anvendes til alkoholfremstil­
ling. Det kan gøres afhængig af den fremstillede 
alkohols kvalitet og af destillationsvirksomhedens 
størrelse. 
4. Beløbet for støtte fastsættes efter fremgangsmå­
den i traktatens artikel 43, stk. 2. Det fastsættes hvert 
år inden den 1. juli for det produktionsår, der begyn­
der det følgende år. Rådet påser, at den således fast­
satte støtte ikke fører til en uacceptabel forvridning af 
konkurrencen mellem de forskellige former for land-
brugsethanol, der fremstilles i Fællesskabet. 
5. Rådet vedtager med kvalificeret flertal efter for­
slag fra Kommissionen de almindelige gennemførel­
sesbestemmelser for denne artikel. 
6. Gennemførelsesbestemmelserne til denne artikel 
fastsættes efter fremgangsmåden i artikel 35. 
Artikel 4 
1. Støtten til hvert af de af artikel 1 b) omfattede 
råstoffer til fremstilling af alkohol ydes til en begræn­
set mængde landbrugsethanol. 
2. De af det foregående stk. omfattede mængder 
fastsættes under hensyntagen til: 
— gennemsnittet af produktionen i de fem sidste 
produktionsår, der foreligger oplysninger om, og 
— mulighederne for afsættelse af produktionen. 
Med henblik herpå forelægger Kommissionen hvert 
år Rådet en rapport, der muliggør en vurdering af 
disse faktorer og deres udvikling. 3. De af stk. 1 omfattede mængder fastsættes i 
henhold til den i traktatens artikel 43, stk. 2, fastsatte 
procedure. 
4. Gennemførelsesbestemmelserne til denne artikel 
fastsættes efter fremgangsmåden i artikel 35. 
Artikel 5 
Fordeling mellem virksomhederne 
1. De i artikel 1 c), stk. 1, fastsatte mængder forde­
les mellem Fællesskabets destillationsvirksomheder. 
2. Fordelingen mellem Fællesskabets destillations-
virksomheder sker inden den 1. november for det føl­
gende produktionsår efter fremgangsmåden i artikel 
35 under hensyntagen til gennemsnittet af destilla-
tionsvirksomhedernes produktion i de fem forud­
gående produktionsår. 
3. På forslag af Kommissionen fastsætter Rådet 
med kvalificeret flertal de almindelige regler, der gæl­
der for fordelingen mellem Fællesskabets destilla­
tionsvirksomheder under hensyntagen til 
— nødvendigheden af at forbeholde en del af pro­
duktionen for nye virksomheder og 
— muligheden for hel eller delvis overdragelse af 
produktionen fra en virksomhed til en anden eller 
fra et produktionsår til et andet. 
4. Gennemførelsesbestemmelserne til denne artikel 
fastsættes efter fremgangsmåden i artikel 35. 
Artikel 6 
På forslag af Kommissionen fastsætter Rådet med 
kvalificeret flertal de almindelige regler, der gælder 
for forbindelserne mellem Fællesskabets destillations-
virksomheder og producenterne af landbrugsproduk­
ter til fremstilling af alkohol. 
Artikel 7 
Beskyttelsesforanstaltninger for alkohol fremstillet af 
melasse 
1. Forstyrres Fællesskabets marked for melasse­
alkohol eller trues det af en forstyrrelse på grund af 
konkurrence fra andre former for alkohol — navnlig 
alkohol, der ikke er fremstillet af landbrugsprodukter 
— kan passende foranstaltninger, herunder midlerti­
dig støtte, tages i anvendelse over for melassealkohol, 
indtil forstyrrelsen eller truslen derom er ophørt. 
2. Gennemførelsesbestemmelserne til denne artikel 
fastlægges efter fremgangsmåden i artikel 35. 
Nr. C 214/10 De Europæiske Fællesskabers Tidende 10.8.83 
Artikel 8 
Ændring af den fælles toldtarif 
Den fælles toldtarif ændres som angivet i bilaget. 
Artikel 9 
Anvendelse af den fælles toldtarif 
1. De almindelige tariferingsbestemmelser vedrø­
rende den fælles toldtarif og de særlige bestemmelser 
for dens anvendelse gælder for tariferingen af de i ar­
tikel 1, stk. 1, nævnte produkter; den tarifnomenkla­
tur, som anvendelsen af denne forordning på disse 
produkter medfører, er gengivet i den fælles toldtarif. 
2. Medmindre andet er bestemt i denne forordning 
eller vedtages af Rådet med kvalificeret flertal på 
forslag af Kommissionen, er nedenstående foranstalt­
ninger ikke tilladt i forbindelse med samhandel med 
tredjelande med de i artikel 1, stk. 1, omhandlede 
produkter: 
— opkrævning af enhver afgift med tilsvarende virk­
ning som told, 
— anvendelse af enhver kvantitativ begrænsning eller 
foranstaltning med tilsvarende virkning. 
Artikel 10 
Udelukkelse fra proceduren for aktiv forædling 
I det omfang det er nødvendigt, for at den fælles 
markedsordning for ethanol fremstillet af landbrugs­
produkter kan fungere på rette måde, kan Rådet med 
kvalificeret flertal på forslag af Kommissionen helt el­
ler delvis udelukke, at proceduren for aktiv forædling 
anvendes for de i artikel 1, stk. 1, nævnte produkter 
eller for nogle af dem. 
Artikel 11 
1. Såfremt markedet i Fællesskabet for de i artikel 
1, stk. 1, nævnte produkter som følge af indførsel el­
ler udførsel af disse produkter rammes af alvorlige 
forstyrrelser eller trues heraf, hvorved målene i trak­
tatens artikel 39 kan bringes i fare, kan der anvendes 
passende foranstaltninger på disse produkter i sam­
handelen med tredjelande, indtil forstyrrelsen eller 
truslen herom er ophørt. 
På forslag af Kommissionen fastsætter Rådet med 
kvalificeret flertal gennemførelsesbestemmelserne til 
dette stykke og afgør, i hvilke tilfælde og inden for hvilke grænser medlemsstaterne kan træffe forebyg­
gende foranstaltninger. 
2. Såfremt den i stk. 1 omhandlede situation op­
står, træffer Kommissionen på en medlemsstats an­
modning eller på eget initiativ de nødvendige foran­
staltninger, som meddeles medlemsstaterne og straks 
finder anvendelse. Såfremt Kommissionen har fået fo­
relagt en anmodning fra en medlemsstat, træffer den 
beslutning inden fireogtyve timer efter modtagelsen. 
3. Enhver medlemsstat kan indbringe Kommissio­
nens beslutning for Rådet inden for en frist på tre 
hverdage efter meddelelse af beslutningen. Rådet træ­
der straks sammen. Det kan med kvalificeret flertal 
ændre eller ophæve den pågældende foranstaltning. 
Artikel 12 
Støtte 
Medmindre andet er bestemt i denne forordning, fin­
der traktatens artikel 92 til 94 anvendelse på produk­
tionen og handelen med landbrugsethanol. 
Artikel 13 
Bestemmelserne i forordningerne om finansiering af 
den fælles landbrugspolitik gælder tillige markedet for 
de i artikel 1, stk. 1, nævnte produkter. 
Artikel 14 
Eneret 
Bestemmelser, som giver bestemte fysiske eller juridi­
ske personer eller statsborgere fra en bestemt med­
lemsstat eneret til at fremstille, emballere, transpor­
tere, oplagre, forædle, indføre, udføre, købe, sælge 
eller på anden made afsætte landbrugsethanol. 
Artikel 15 
Oprettelse af en forvaltningskomité 
1. Der oprettes en forvaltningskomité for ethanol 
fremstillet af landbrugsprodukter — i det følgende 
benævnte »komiteen« — som består af repræsentanter 
for medlemsstaterne med en repræsentant for Kom­
missionen som formand. 
2. I denne komité tillægges medlemsstaternes stem­
mer vægt i henhold til traktatens artikel 148, stk. 2. 
Formanden deltager ikke afstemningen. 
10.8.83 De Europæiske Fællesskabers Tidende Nr. C 214/11 
Artikel 16 
Forvaltningskomité-proceduren 
1. Såfremt der henvises til den i denne artikel fast­
satte fremgangsmåde, retter formanden henvendelse 
til komiteen enten på eget initiativ eller på anmodning 
fra en medlemsstats repræsentant. 
2. Kommissionens repræsentant forelægger et ud­
kast til de foranstaltninger, der skal træffes. Komiteen 
fremsætter sin udtalelse om disse foranstaltninger in­
den for en frist, som formanden kan fastlægge under 
hensyntagen til, hvor meget de forelagte spørgsmål 
haster. Udtalelsen vedtages med et flertal på 45 stem­
mer. 
3. Kommissionen fastsætter foranstaltninger, som 
straks finder anvendelse. Såfremt disse foranstalt­
ninger imidlertid ikke er i overensstemmelse med 
komittens udtalelse, meddeles de straks Rådet af 
Kommissionen, i så fald kan Kommissionen udsætte 
anvendelsen af de foranstaltninger, den har besluttet, 
med højst en måned fra denne meddelelse. 
Rådet kan med kvalificeret flertal træffe anden be­
slutning inden for en frist på en måned. 
Artikel 17 
Forvaltningskomiteens øvrige opgaver 
Komiteen kan undersøge ethvert andet spørgsmål, 
som forelægges den af formanden enten på dennes 
eget initiativ eller på anmodning fra en medlemsstats 
repræsentant. 
Artikel 18 
Meddelelser 
Medlemsstaterne og Kommissionen meddeler hinan­
den for de for denne forordnings gennemførelse nød­
vendige oplysninger. Nærmere bestemmelser om med­
delelserne og om udbredelsen af disse oplysninger 
fastsættes efter fremgangsmåden i artikel 35. 
Artikel 19 
Forskning 
De nødvendige foranstaltninger til fremme af forsk­
ning med henblik på at finde nye afsætningsmulighe­der for landbrugsethanol træffes efter fremgangsmå­
den i traktatens artikel 43, stk. 2. 
Artikel 20 
Mål 
Ved gennemførelsen af denne forordning skal der 
sideløbende og på passende måde tages hensyn til de i 
traktatens artikel 39 og 110 fastsatte mål. 
Artikel 21 
Overgangsforanstaltninger 
Såfremt der kræves overgangsforanstaltninger for at 
lette overgangen fra den bestående ordning til den 
ved denne forordning indførte ordning, særlig i til­
fælde, hvor iværksættelsen af den nye ordning til det 
fastsatte tidspunkt støder på væsentlige vanskelighe­
der for visse varers vedkommende, fastsættes sådanne 
foranstaltninger efter fremgangsmåden i artikel 35. 
De finder anvendelse senest til den 30. juni 1985. 
Artikel 22 
Inden udgangen af det tredje produktionsår, hvor 
denne forordning anvendes, forelægger Kommissio­
nen Rådet en rapport, hvori produktionsstrukturerne 
for landbrugsalkohol i Fællesskabet analyseres. Denne 
rapport skal ligeledes omfatte anvendelsen af nærvæ­
rende forordning. På grundlag af denne rapport fast­
sættes efter proceduren i traktatens artikel 43, stk. 2, 
en plan for omstrukturering af sektoren. 
I givet fald fastsætter Rådet ligeledes de ændringer til 
nærværende forordning, som er nødvendige for at 
tage hensyn til de indvundne erfaringer og til udvik­
lingen i de økonomiske vilkår for sektoren, navnlig 
udviklingen i produktionen af landbrugsalkohol, som 
er omfattet af fællesskabsstøtten, samt udviklingen i 
anvendelsen i de forbeholdte sektorer. 
Artikel 23 
Ikrafttræden 
Denne forordning træder i kraft den 1. januar 1984. 
Den anvendes fra den 1. juli 1984. 
Denne forordning er bindende i alle enkeltheder og 
gælder umiddelbart i hver medlemsstat.